NÁRODNÁ RADA SLOVENSKEJ REPUBLIKY
III. volebné obdobie
Číslo: 635/2005

1579
UZNESENIE
NÁRODNEJ RADY SLOVENSKEJ REPUBLIKY

z 10. mája 2005

ktorým Národná rada Slovenskej republiky žiada vládu, aby predložila správu o riešení negatívnych dopadov prechodu na nový dôchodkový systém v Slovenskej republike

	Národná rada Slovenskej republiky

	ž i a d a

	vládu Slovenskej republiky,

	aby podľa § 128 ods. 1 zákona Národnej rady Slovenskej republiky
č. 350/1996 Z. z. o rokovacom poriadku Národnej rady Slovenskej republiky v znení neskorších predpisov

	predložila Národnej rade Slovenskej republiky v lehote do 30 dní podrobnú správu o systémovom riešení negatívnych dôsledkov prechodu na nový dôchodkový systém v zmysle zákona č. 461/2003 Z. z. o sociálnom poistení v Slovenskej republike (dôchodky vymerané k 31. decembru 2003 a po uplatnení zákona
od 1. januára 2004).

    Pavol   H r u š o v s k ý   v. r.
   predseda
Národnej rady Slovenskej republiky

Overovatelia:

Gábor  G á l   v. r.
Pavol  A b r h a n   v. r.